REGINA LACRIMILOR
EPISODUL 1
Toată lumea a zis că asta a fost nunta secolului.
Moștenitoarea celui mai mare concern din Coreea
s-a căsătorit c-un novice.
Deja au trecut trei ani,
dar pare că a fost ieri.
Lumea mă întreabă cum e să ajungi să faci parte
dintr-un concern
și să trăiești cu o regină.
Nu știu sigur.
Mă credeți dacă vă spun?
Sunt doar
un bărbat norocos
care s-a căsătorit
cu iubirea vieții sale.
Știu că s-a zvonit că Baek Hyun-woo
s-a căsătorit cu mine
datorită familiei mele
și averii noastre.
Zvonurile au apărut fiindcă am refuzat să-mi arăt fața
din varii motive.
Cred că zvonurile vor înceta acum,
că îmi arăt fața, în sfârșit.
Căsnicia noastră
nu e deloc neobișnuită.
Mă trezesc alături de ea.
Mâncăm împreună.
Mergem la muncă tot împreună.
Cum e
să fim împreună nonstop?
Mă face fericit.
Sunt sigură că ați auzit.
Acum cinci ani, când m-am întors de la studii,
am lucrat ca stagiară la Centrul Comercial Queens
al tatălui meu.
Se poate zice că lucram sub acoperire.
Femeile știu lucrurile astea.
„Am înțeles.
Tipul ăsta mă place.
De aceea flirtează cu mine.”
Nu.
N-a fost deloc așa.
Tot dădea cu piciorul în fotocopiator.
- Și mi-am făcut griji. - Ce are?
Pentru fotocopiator.
Ce s-a întâmplat?
Dar, după ce am ajutat-o de câteva ori,
mi-am făcut griji pentru ea.
Când trimiți un fax…
Pe vremea aceea, circulau bârfe despre cât de nesuferită
era noua stagiară.
Eram sigur că va fi dată afară.
Trebuie să încetați, dră Hong.
Am avut multe joburi part-time.
Așa, o să fiți dată afară.
Nu-mi pasă.
Da. Vă găsiți alt job.
Dar…
veți fi dată afară și de acolo. Pariem?
Știți ceva?
Îmi tresaltă inima de fiecare dată când vă ceartă șeful.
Vă ceartă în fiecare zi.
De ce tresaltă?
- Ce? - De ce vă tresaltă inima,
când eu sunt cea care e certată?
De ce?
Nu vă grăbiți!
Gândiți-vă la răspuns!
CENTRUL COMERCIAL QUEENS
Poți să vii acum.
Nu aveți umbrelă?
Nu am, dar…
Luați-o pe a mea!
Aveți mereu nevoie de ajutor, iar asta…
mă deranjează.
De ce?
V-am făcut inima să tresalte, și acum vă deranjez?
Dră Hong…
ascultați-mă cu atenție!
Nu v-am spus asta ca să vă simțiți stânjenită.
Sincer să fiu,
am urmat Universitatea din Seul.
Facultatea de Drept.
Părinții mei locuiesc în sud,
dar localnicii ne poartă o mare stimă.
De exemplu, avem peste 30 de vaci.
S-a mai născut un vițel acum câteva zile,
deci avem aproape 35 acum.
Am un contract pe doi ani
pentru garsonieră,
în loc să plătesc chirie lunară.
Vreau să spun că am niște bani puși deoparte.
Unde bați?
Chiar dacă…
sunteți concediată și nu găsiți alt job,
pot să am grijă de dv.
Asta vreau să spun.
Mereu mi-am dorit ca viitoarea mea soție să lucreze.
Dar, dac-ați fi dv.,
pot să încerc să lucrez doar eu.
Să nu vă simțiți presată!
Doar că…
vă plac.
Deci…
ce spuneți?
Nu trebuie să-mi răspundeți azi.
Să nu vă udați!
- Eu… - Mă descurc.
Luați-o!
- Dle Baek… - Eu mă descurc.
Dar…
Dar am…
șofer.
Tare amuzant, nu?
Chiar este.
În fine,
de atunci, e un romantic incurabil.
Așa a început povestea de dragoste.
Dar a fost șocat când a aflat din ce familie provin.
Și-a dat demisia
și nu mi-a mai răspuns.
Așa că…
Baek Hyun-woo, ieși din casă!
Ai de gând să mă lași să stau așa?
Arăta ca un înger coborât din ceruri.
- Așa arăta atunci. - Și acum nu?
Ba sigur că da, încă e un înger.
V-am spus de multe ori
că…
sunt fericit.
Vreau să spun…
Căsnicia noastră
este una foarte fericită.
Încă suntem foarte îndrăgostiți.
Baek Hyun-woo o să divorțeze.
Serios?
- Păstrați secretul! - Normal. Doar suntem colegi.
Își dorește ca unul dintre noi să fie avocatul lui.
Da, desigur.
Ești cel mai bun avocat de divorțuri.
Fă-o tu, Yang-gi!
Mi-ar…
plăcea să-l ajut. Pe bune.
Dar am deja prea multe cazuri.
Bun.
Avocatul Choi Cheol-seung are șanse de câștig de 90%.
Îl ajuți tu?
Te ajut și eu din umbră.
De ce din umbră? Fă-o deschis!
Nu vrei să superi concernul
și să-ți pierzi jobul, șarlatanule?
Exact.
Ai dreptate. Ăsta e motivul.
Aș fi nebun să accept.
Mătușa soției lui Hyun-woo a divorțat de trei ori.
Știți cum au sfârșit avocații fostului ei soț.
Au fost toți concediați.
Hyun-woo face o greșeală. De ce ne bagă în încurcătura asta?
- Exact. - Serios, acum.
A fost șef de promoție și în liceu, și în facultate.
De ce nu poate fi
- …propriul avocat? - Da.
- Ar fi mai bine. - Ar excela.
Apropo, de ce vrea să divorțeze?
Exact. Trăiește o viață la care visează toți bărbații coreeni.
Soția lui e Hong Hae-in, fiica patronului Queens.
De ce, atunci?
E o dementă.
Dementă, zici?
Știi, chatul de grup Clubul Un Bilion…
Da. De ce n-am primit invitație?
Am atins vânzări de numai 880 de miliarde de woni…
Nu e o diferență mare.
- Ne lipsesc 100 de miliarde. - Știu.
Le-am cerut să rotunjească
și să fie mai flexibili.
Dar tot au refuzat.
Ce-i cu atâtea nazuri?
Apropo, am auzit
că CEO-ul Centrului Comercial Royal
intră în Clubul Un Bilion până la sfârșitul anului.
Și ei se laudă că aduc Hercyna
la parter, lângă fântână.
Au luat-o razna.
Centrele comerciale din Coreea
se împart în două: care au acest brand și care nu.
Iar Hercyna lucrează doar cu membrii acelui club.
A sosit timpul
să renunțăm la toate brandurile
care ne afectează negativ vânzările.
Asta e diagrama trimestrială de evaluare.
Aici e lista brandurilor cu cele mai puține vânzări.
Câte putem da afară?
Cele marcate cu roșu s-au clasat printre ultimele 20%
măcar de două ori.
În principiu, ar trebui dați afară. Totuși…
„Totuși”?
De ce există un „totuși”?
Să-i dăm afară, dacă putem!
Am cerut părerea echipei juridice.
Au zis „nu”.
Cine a spus asta?
Directorul Baek Hyun-woo.
Dle Yu, încheiați contractul după ce confirmați
comisionul cu ei.
Bine, dle. Și…
Coordonatorul de la primul etaj a depus un raport.
O clientă a căzut și s-a rănit.
Avea pantofi cu toc de 12 cm.
Dna CEO dorește să vă vadă.
Sunt în ședință.
Păi…
Vrea să vă vadă de îndată. E foarte supărată.
Dle Baek,
e o problemă dacă dăm afară brandurile care o merită?
Multe branduri au investit 500 de milioane în echipamente.
Nu putem să le dăm afară.
Proces de evacuare?
Are șanse mici de câștig.
Legea a tot fost revizuită ca să prevină abuzul de putere
al marilor companii.
Deci vrei să spui
că fac abuz de putere?
Asta e?
- Nu asta am… - Suntem organizație nonprofit?
Facem voluntariat?
Se cuvine să-i lăsăm de capul lor și să nu facem
profit de pe urma spațiilor acelea scumpe?
Echipa de vânzări a interzis participarea
brandurilor cu vânzări slabe
la evenimentele speciale, ca să vândă și mai puțin.
Acestea ar putea semnala presei
tratamentul nedrept sau ne-ar putea da în judecată. Am avea de pierdut.
Cred că o soluție mai bună ar fi să-i ajutăm
să crească vânzările.
Domnule Baek,
ți-am cerut cumva sfatul?
Ți-am spus să-i dai afară.
Dacă nu ascultă, dă-i în judecată și câștigă!
Cred că asta e treaba echipei tale.
Da, doamnă.
Ședința s-a încheiat.
Vrei să știe toată lumea că nu ne înțelegem?
Relația noastră n-are nicio legătură.
Am înțeles.
Și i-ai zis managerului
în avans despre încălcări și l-ai ajutat
pentru că știai că-l dau afară după trei abateri?
Lucrăm cu acel manager chiar de la început.
A rămas la fel de muncitor.
Bine. Ești îngrozitor de bun și grijuliu cu ceilalți.
Faci pe eroul, sau ce e?
Termină cu teatrul și poartă-te frumos cu apropiații!
Cu apropiații?
Cu tine, adică?
Poftim?
Tu chiar crezi
că suntem apropiați?
Trebuie să vorbim.
Vino în salon într-o oră!
Bine.
CERERE DE DIVORȚ
VII? EU AM AJUNS.
UNDE EȘTI? LASĂ! PLEC.
Vino în sufragerie!
CERERE DE DIVORȚ
De ce a durat atât?
I-am scris târziu.
Nu trebuie să-i amintești.
Știe că avem ședință de familie.
Îmi cer scuze.
Ce interviu a fost?
Pentru Ziarul Financiar Hanyang.
E un interviu în care directori generali și politicieni
își arată casele și familiile.
Amândoi au dat interviu.
De ce să-și arate casa? Nu sunt vedete.
A trebuit să facem ceva în privința tabloidelor.
Așa e. Se vorbea despre separarea lor de anul trecut.
Pentru că vă văd certându-vă la muncă.
- V-ați certat? - Da, azi.
N-a fost doar o ceartă. A fost neplăcut
pentru cei din sală.
Hyun-woo, Comisia pentru Comerț Echitabil
ne tot sună pentru chestii minore.
Poți să te ocupi?
Cere-le juriștilor de la Magazinul Queens.
Sunt grei de cap,
dar tu ești deștept și perspicace.
Iar mai-marii comisiei te plac pe tine.
Avem o anumită jurisdicție…
De ce nu poți să te ocupi?
Și vreau ca voi doi
să faceți un copil.
Trebuie să scăpăm de bârfe.
Ai vorbit cu d-rul Joo?
Da, am făcut programare.
Va face controlul prenatal
și apoi va urma procedura.
Hyun-woo, după nașterea copilului,
pleci doi ani la Boston
ca să studiezi pentru master.
V-am spus deja
că nu vreau niciun master.
Și eu ți-am zis
că nu e decizia ta.
Nu ne datorează un nepot, deci nu-l mai presa!
Bea-ți ceaiul!
Dar, vezi tu,
aș prefera s-o cunosc pe Su-bin în mai.
Cine e Su-bin?
Cine crezi? Viitoarea mea nepoată.
Numele înseamnă „strălucitoare”.
Nu e rău, nu-i așa? Hong Su-bin.
Am înțeles.
Va fi Hong Su-bin,
nu Baek Su-bin?
Care e problema?
Nu vrei să aibă numele mamei sale?
Nu mai e nevoie de sistemul patriarhal
și mi se pare de modă veche să primească numele tatălui.
Dar, când am zis că vreau ca Geon-u să aibă numele mamei,
ai zis că e o prostie.
E altceva.
Nu e același lucru? Nu?
Trebuie să vorbim.
Facem un copil în situația asta?
Și plec singur în străinătate?
Care e problema?
Nu e un lucru bun?
Nu-mi spune că vrei să vin!
Bineînțeles că nu.
Exact.
Atunci, fă-ți partea și pleacă!
Oricum alții ne vor crește copilul.
Care e problema? E convenabil.
„Convenabil”?
Îți convine asta?
Pe bune?
Chiar vrei un copil?
Dacă e necesar.
Le-ai zis că vreau să confirm înainte să publice articolul?
Bineînțeles.
De asemenea…
Zi-le să-l prezinte cum trebuie pe Baek!
Zi-le că a urmat Universitatea din Seul!
Ce e?
Încetează cu interviurile! M-am săturat de ele.
Dă-le singură, dacă vrei!
Cum? Sunt despre cupluri căsătorite.
Poți să le povestești despre mine.
Spune-le că ne iubim
și avem o căsnicie fericită!
Spune-le tot!
Oricum e o minciună.
Vreau să văd pozele.
Aleg eu ce să folosească.
Publică doar articole inutile.
De ce nu au spus
că am donat anonim 200 de milioane de woni?
Ascultă!
Am donat anonim
pentru că nu vreau să știe nimeni, dar lumea trebuie să știe.
Nu de-asta avem echipa de PR?
Ce frustrant!
Pentru ce a fost asta?
Ce e?
Ce vrei?
Ce e?
Vorbește de acolo!
Spune!
Doamne!
Vai!
Soo-cheol!
Ce e?
Nu te feri de mine!
Altfel, te învinețesc
și o să plângi din nou.
Stai…
Ai luat-o razna?
De ce mă lovești?
Hyun-woo ți-e amic sau îl consideri mai mic decât tine?
„Perspicace”?
Cum îndrăznești?
Dacă îmi mai jignești soțul,
te omor.
- Răspunde-mi! - Bine. Am înțeles.
Cotoroanță nebună!
De ce se supără pe mine,
când ea îl hărțuiește zilnic?
Chiar e psihopată!
Nu vorbeam despre tine.
Toată lumea vrea să renunți la divorț
și să rămâi cu ea.
Vor să-ți transmit asta. Plângi?
Ce e? Deja te-ai îmbătat?
Ce-i asta? Îmi tresaltă inima.
Zău?
Cică sunt drăguț când sunt beat.
- A zis că e arma mea secretă. - Cine?
Hae-in a zis asta.
A zis
că sunt drăguț.
Te lauzi?
De ce am fost așa?
De ce am fost drăguț?
De ce mi-am folosit arma secretă?
De ce i-am făcut inima să tresalte?
Făcând asta,
mi-am distrus
propria viață.
Dacă nu eram atât de drăguț, nu ne căsătoream.
Dementul ăsta e beat mangă.
Hai, ridică-te!
M-a sunat nevastă-mea să cumpăr scutece pentru copil.
Nu, nu mă duc acasă.
De ce m-aș duce?
De ce nu?
Sunt beat!
Sunt prea drăguț când sunt beat!
M-am născut drăguț, fiul casei cu peri din Yongdu-ri.
Așa sunt eu.
Așa m-am născut.
Ce puteam să fac?
Deci nu te duci acasă?
Lasă-mă aici!
O să fiu dus acasă în siguranță.
De către cine?
Ei previn toate scandalurile.
Nu cred!
Vrei să vezi?
Nu pot să cred!
De fiecare dată…
când rup frunze de pe o creangă
ca să văd dacă ar trebui să divorțez sau nu…
Ai făcut asta?
Mereu răspunsul e „nu”.
De fiecare dată, negreșit.
Asta ți-e soarta.
Nu e nimeni.
Nimeni din lumea asta
nu e de partea mea.
Nici măcar frunzele nu sunt de partea mea.
Eu nu vreau pe nimeni. Vreau să am o clădire.
Clădirea va fi de partea mea pentru totdeauna.
Soția mea are numai toane.
Dimineața zâmbește, seara urlă.
E vina mea că n-avem scutece? De ce s-a supărat pe mine?
Eu vreau doar o clădire.
Clădirile nu se schimbă.
Nu te cicălesc, nu se supără.
Du-te!
Du-te să-ți iei scutecele!
Pleacă odată!
Cine a zis
Că dragostea
E frumoasă?
Plecați odată!
Puteți să plecați acasă.
Vă uitați la mine cum plâng?
Doar plâng în drum spre casă!
De ce o luați pe acolo?
Adoarme-mă
Cu mâinile tale delicate
LEGITIMAȚIE BAEK HYUN-WOO
Nu e ginerele patronilor Queens?
Ginere, pe naiba! E majordomul lor.
Am auzit că repară greșelile făcute de familie.
Unde-i e demnitatea?
Dacă avea, nu se alătura acelei familii.
E o rușine pentru avocați.
Dumnezeule!
BIBLIA ÎN FORMAT MARE
Vai de mine!
Aleluia, Hyun-woo!
Degeaba am 25 de miliarde în cont.
Nici ață dentară nu pot să cumpăr aici.
Apropo, cum ți-a venit ideea asta?
Doamnă,
vedeți dv., asta e, de fapt, ilegal.
Hyun-woo,
cât trebuie să stau la închisoare?
N-am comis cine știe ce păcat.
Am crezut că Seul-hee m-a denunțat
pentru delapidare, așa că am luat-o de păr.
Asta e o infracțiune?
I-au trebuit patru săptămâni de tratament.
La naiba! Trebuia s-o fac să aibă nevoie de 18 săptămâni.
Din cauza ei a murit mama.
Stai să vezi! O să mă răzbun eu.
Hyun-woo…
Sunt expertă
în arta răzbunării.
Sunt conștient, doamnă.
Foștii mei soți au plecat din țară. Toți trei.
I-am terorizat pe ei și pe rudele lor.
Doamnă,
cuplurile căsătorite se pot despărți.
De ce ați reacționat așa?
Hyun-woo,
divorțul este brutal și complicat.
Nu există divorțuri amiabile.
Cea mai bună soluție e ca unul dintre ei să moară.
Dacă mă căsătoresc și divorțez iar,
te voi ruga să preiei cazul.
De ce
vă gândiți deja la alt divorț?
În fine…
Nu știu de ce,
dar cred că fac echipă bună căsnicia și divorțul,
nu căsnicia și fericirea.
Sunt de acord.
Ce ai spus?
Nimic.
Fii atent!
Mi-a căzut o grămadă de păr.
Trebuie să scap de aici.
E plin de scorpii.
O să devin și eu una dacă mai stau mult aici.
Urmează comemorarea mamei.
Tata va rezolva asta
de dragul ei, nu?
Am în spate Orașul Queens din Hanil-dong,
Yongsan-gu, Seul, unde are loc comemorarea
lui Yang Mi-suk, regretata soție
a președintelui Queens.
Membrii familiei sosesc pe rând.
Hong Beom-seok, fiul președintelui și fostul CEO
al Queens Distribution,
a venit din Hawaii.
Lumea se întreabă
dacă președintele Queens și fiul său se vor împăca
după cearta lor îndelungată.
Dle, vă uitați la clătitele mele? Vi se par făcute?
De ce mă întrebi asta?
Ați studiat chimie la Harvard,
deci mă aștept să știți.
Da. Judecând după culoare,
par făcute. Întoarce-le!
Da, dle. Eu pregătesc decorul.
Nu tu absolviseși Școala de Design Parsons?
Nu, eu.
Familia lui are arhitecți de multe generații.
Familia lui a făcut statuia
- …din fața Luvrului. - Vă zic,
excelez la suprapunerea mâncării.
Ce risipă de talent!
Dragii mei cumnați!
El e domnul Choi. S-a căsătorit cu Min-hee.
Cumnații mei.
Bună seara!
Salut!
În trecut, în familiile influente, precum familia regală,
bărbații pregăteau totul pentru comemorare.
Președintele e pasionat de tradițiile familiei regale,
deci facem asta de câțiva ani.
Înțeleg.
În regulă.
De asta tradițiile și viitorul merg mână în mână.
Nu e ceva demodat. E progresist și frumos.
Urmează tendințele actuale.
Dacă e atât de progresist, frumos și trendy,
nu ni te alături?
Știți cum sunt eu.
Merg la biserică de anul trecut,
religia mea nu-mi permite.
Eu m-am născut creștin.
Încă de când eram mic,
am o afecțiune
din cauza căreia nu pot să miros uleiul. Mare păcat!
Mersi că munciți din greu.
Baftă!
- Doamne! - Pe bune?
E ceremonia familiei Hong,
dar nimeni dintre cei de aici nu poartă acest nume.
Ar trebui să se ocupe singuri.
- Doamne! - Sunt singurul moștenitor
al familiei Yu din Comitatul Paechon.
Ce ar zice mama dacă ar vedea că fac o frigăruie în zece secunde?
Hai să nu vorbim despre cât contăm
pentru familiile noastre!
Bun-venit la Queens!
- Bun-venit! - Bun-venit!
Dar, în locul tău,
aș fugi numaidecât.
Nu e târziu, fiind prima lui comemorare.
Cum ți se pare culoarea? Nu e prea fadă?
Verdele-jad nu e ușor de purtat.
Am văzut doar două persoane cărora să le stea bine.
Pe dv.
și pe Yuna Kim, la prezentarea de modă de la Londra.
Ea? Da, a arătat foarte bine.
Și dv. arătați bine, dnă.
Știi cum să faci oamenii să se simtă bine.
Doamnă Moh,
de ce nu porți hanbok-ul pe care l-ai primit?
Nu o să particip la ceremonia de comemorare.
Familia se va descurca fără mine.
Ești cu noi de 20 de ani. Faci parte din familie.
Așa sunt familiile.
E frumos din partea dv.,
dar o să stau în camera mea.
Lumea o să spună
că fac pe șefa cu tine și că mă port urât cu tine.
Cine face pe șefa cu cine?
Faci pe șefa cu ea?
Eu? Să fac pe șefa?
Nu, tată. N-aș face așa ceva.
Și de ce ai zis asta?
Ai zis-o pentru că asta crezi.
Nu e din cauza asta.
Nu vrea să poarte hanbok.
- De ce? - Nu știu.
N-o să-l porți?
Ba da, desigur.
Ai auzit-o.
Să mergem!
Ce nenorocită…
Vai, ce stresată sunt!
E foarte vicleană.
O să participe cu nerușinare
la comemorarea dnei Yang
fiindcă a insistat președintele.
Ăsta e planul ei.
Cine credea că o „iubită-soacră” e mai rea decât o mamă-soacră?
A sosit Beom-ja!
Hyun-woo!
De ce au eliberat-o azi?
Ați zis că se îmbolnăvește închisă pe frigul ăsta.
Așa e.
Chiar am zis asta.
Dar trebuia s-o eliberezi după comemorare.
Ce face? Uite-o pe neisprăvită!
Uită-te la ea!
Am greșit, dle.
Mamă!
Am fost la închisoare.
Tata și-a băgat unica fiică la închisoare
pentru că i-am tras
iubita de păr și am lovit-o.
Hei!
E adevărat.
Ești în limbă după ea.
Nu doar c-o iubești pe cea care ți-a ucis soția,
dar ți-ai și închis fiica.
N-ai niciun pic de suflet.
E comemorarea mamei. Vorbim mai târziu.
Tu nu ești mai breaz.
Ai uitat cine e ea?
Mama a murit din cauza ei!
Mama murit de infarct…
Exact! De ce crezi că a făcut infarct?
I s-a oprit inima din cauza lui Moh Seul-hee!
Deci cum suporți
să te uiți la ea zi și noapte?
Nu-i porți pică?
Beom-ja, eu…
Doamne, mamă!
Ce rost are să ai un fiu?
Nici n-ai pregătit pisică-de-mare,
mâncarea ei preferată.
Mătușă Beom-ja, avem pisică-de-mare. Miroase peste tot.
Cară-te, nenorocitule!
Cum de nu m-ai vizitat?
Eu te-am crescut!
Ba nu l-ai crescut.
Nu fi absurdă!
Mătușă Beom-ja,
tocmai serveam alcoolul.
Serios?
Să continuăm, atunci! Haideți!
Ce-i cu tine?
Zău așa!
Învârte ușor cana!
Nu ținea la băutură. O s-o îmbeți!
Beom-ja!
Mama bea de stingea.
E un adevăr de netăgăduit pe care-l știm amândoi prea bine.
De ce crezi că bea atât?
Fiindcă a exasperat-o femeia asta!
Unchiule!
Nu ți se rupe inima când știi că sora ta a murit de nervi
din cauza femeii ăleia? Zi ceva!
Beom-ja, nu așa a murit. A murit de atac de cord.
E genetic. Ar trebui să ai și tu grijă.
Doamne!
Dumnezeule!
Mamă!
Familia asta e un dezastru absolut.
Nu-ți bate capul să ne vizitezi!
Beau eu alcoolul.
Poți să faci cale-ntoarsă.
Dle Hong, v-ați întors după 19 ani. Reveniți la Queens…
Participați la comemorarea mamei dv.?
Vă întâlniți cu președintele Hong?
V-ați împăcat?
Ia loc, te rog! O să plece la un moment dat.
De asta-l urăsc și mai mult.
Nenorocitul n-a venit să mă vadă pe mine.
A venit să facă poze.
Uită-te la el!
Stă dinadins în ploaie în fața camerelor.
Ce nenorocit!
Noi am gătit toate clătitele alea.
Vezi cum îmi tremură mâna?
Și nu ne lasă să participăm la comemorare.
Mai nou, frecventez forumurile online de mame.
Mă identific cu multe postări de-ale lor.
Nu i-am mai vizitat pe ai mei de sărbători de o veșnicie.
Au spus că ne dau drumul după ce facem curat.
„Așteptați-o pe mătușa!”
„Așteptați-l pe unchiul!”
- „Tăiați mere!” - Da!
„Serviți clătitele!”
Cu familiile noastre cum rămâne?
Azi e ziua tatălui lui Hyun-woo.
Împlinește 60 de ani.
Dar n-a apucat să-l viziteze din cauza comemorării.
Pe el îl compătimesc cel mai mult.
- Și eu. - Și eu.
Soțiile noastre le sunt
verișoare. El s-a însurat cu fiica.
Socrii lui
sunt îngrozitori.
- Așa e. - Așa e.
Dle director Jo,
participați la această comemorare de 20 de ani.
S-a purtat bine cu mine
cât era în viață, e normal să vin.
Știu că ați depus cererea de demisie,
dar nu vreau s-o accept.
M-am gândit bine înainte să iau decizia asta.
Voi fi prea bătrân ca s-o iau de la capăt.
Bine. Nu vă pot convinge.
O să vă stimez mereu.
Mulțumesc mult, dle.
Vezi ce e cu el! E ciudat că și-a dat demisia.
Sigur e ceva la mijloc.
Voi investiga în tăcere.
Nu, ar trebui să știe toată lumea.
Află ce a făcut!
Să vadă presa că merge la tribunal.
Nu vreau să-l pedepsesc,
ci să-l umilesc.
Aveți un motiv pentru care vreți să faceți asta?
Nu le permit celor care-mi întorc spatele
să plece întregi.
Trebuie să sufere pe drumul lor păcătos,
ca să nu mai facă și alte probleme.
Ce-i cu fața asta?
Ai ceva de spus?
Dar v-a fost devotat foarte mulți ani.
Este just să-i tăiați aripile
într-un mod atât de brutal?
Probabil că asta o să se întrebe.
Dar asta e opinia lui.
Organizațiile trebuie să-și urmeze regulile.
Întocmai.
Nu-l vânez doar pe el, ci și pe cei care gândesc același lucru în secret.
E un avertisment pentru cine vrea să mă înjunghie.
- Da, dle. - Să ții cont de asta!
- Ce? - Nu-ți lua niciodată rămas-bun de la cei
care te părăsesc.
Îi înjunghii direct în spate.
Da, dle.
Bravo!
Acum, odihnește-te!
Da, dle.
La revedere!
N-am poftă de mâncare.
Parcă mi-a dispărut complet pofta de mâncare.
E sufocant să fiu în preajma atâtor oameni.
Nivelul tău de stres pare extrem de ridicat.
La testul completat
ai scris că acum îți dorești cel mai mult
să divorțezi.
- Da. - Am înțeles. De ce îți dorești asta?
Locuiesc cu socrii mei.
Și cu bunicul soției.
Și cu el.
Și cu mătușa abia ieșită din închisoare
și cu familia fratelui soției.
Cu toții locuim
sub același acoperiș.
Am înțeles.
Rar auzi de familii așa apropiate.
Sunteți binecuvântați.
Da, luăm cina împreună în fiecare seară.
Apoi purtăm discuția de la ora 21:00, apoi întâlnirea
de final de zi.
Weekenduri, sărbători, aniversări, Crăciun.
Le petrecem pe toate împreună. Pot să spun
că nu am timp pentru mine.
Ținem 15 ceremonii de comemorare pe an.
În trecut, familiile nobile
își puneau bărbații să pregătească comemorările.
Deci ginerii pregătesc întreaga comemorare.
Dar fiii lor nu ajută niciodată.
Pare că ai nevoie
de un loc în care să fii departe de ei.
Ai slujbă?
- Da. - Bun.
Cum e la muncă?
Soția mea îmi e șefă.
Și socrul meu e șeful ei.
Apoi, bunicul ei este
șeful socrului.
Îmi stă inima-n loc și îmi tremură mâinile
când mă cheamă ai ei.
Sunt agitat în legătură cu ce o să-mi ceară.
De ce nu te îndepărtezi de acest mediu stresant?
Divorțul e singura variantă.
Te poți muta doar cu soția.
E adevărat că nu-mi place familia ei. Dar…
îmi urăsc soția și mai mult.
De ce?
Nu îi pasă deloc
de mine sau cum mă tratează familia ei.
Îi pasă doar de ea. Nu e egoistă?
Am intrat în familia asta doar pentru ea
și am îndurat trei ani de calvar.
Dar nu-i pasă.
Înainte să ne căsătorim
a spus că pot avea încredere în ea.
Doar de mine ai nevoie.
Ai încredere în mine!
N-o să te fac niciodată
să plângi.
Ce idiot am fost că am crezut-o!
Ești rănit și ești supărat pe ea?
Nu.
Nu mai simt asta.
Acum doar o urăsc.
O urăsc
din toată inima.
Și de aceea vrei să divorțezi.
Doar așa voi supraviețui.
Și de ce n-ai divorțat?
Fiindcă pot să mor.
Poftim?
Socrul meu urăște
ca oamenii lui
să-i întoarcă spatele.
Dacă divorțez de ea,
mă înjunghie pe la spate.
Te înjunghie?
Desigur, e o metaforă.
Dar poate ar fi mai bine dacă m-ar înjunghia.
O să-ți prescriu niște medicamente tari, să iei tratamentul!
Fii tare!
La revedere!
SOȚIA
Te iubesc, draga mea.
Sunt fericit cu adevărat.
Nu am făcut nimic.
Doar că sunt recunoscător că…
Alo?
Sunt atât de fericit!
Așteaptă, Grace!
De ce nu spui nimic?
Asumă-ți că ai zis că al treilea fiu
al Concernului Jinseong era potrivit.
De ce aș face asta?
L-ai ales pe fiul lor cel mare. Deci e întâlnire pe nevăzute.
Dar președintele nu-l place.
Deci cum să-mi cuplez fata cu el,
când am auzit că al treilea fiu al lui moștenește tot?
Trebuia să mă fi întrebat pe mine.
Deja ai aranjat întâlnirea pe nevăzute cu fiul mare.
Ce pot să fac?
Ar trebui să mergi la pețitoarea aia.
Eram în dubii.
N-am avut de ales
când am auzit că nu mai ești competentă.
Ce ai spus?
Da, le servești pe doamnele de la Queens.
Da, te ocupi de treburile lor,
dar fata ta încă e singură.
Exact de asta Hong Hae-in
regretă că nu m-a ascultat
și s-a măritat cu actualul soț.
Serios?
Divorțează?
Nu poți sta cu cineva care nu e de teapa ta.
Trei ani sunt de ajuns.
O să vezi tu.
Până și marea Hong Hae-in
o să mă asculte când o să vrea să se recăsătorească.
Dnă Hong!
Mama dv. a venit la noi la salon azi-dimineață.
V-am zis să veniți și dv., de ce n-ați venit?
Aveți o perioadă mai stresantă?
Aveți tenul tern.
Avem niște fiole și aparate minunate.
O să eliberez programul, așa că vă rog să veniți!
Pare că sunteți aglomerați, nu e cazul.
Nu suntem aglomerați.
Câte griji vă faceți pentru mine!
Ba nu-mi fac.
Poftim?
Spun doar că n-o să vin niciodată la salonul tău de spa.
Ce impasibilă sunteți!
Mă faceți să mă simt ca o străină.
Așa ar și trebui să te simți.
Probabil mă tratezi
ca pe o prietenă deoarece crezi că suntem apropiate.
Sper să fii mai atentă.
E deranjant.
Dar…
Ce caracter urât are!
E foarte enervantă. Nu ți se pare?
Al treilea fiu al Concernului Jinseong
apreciază mâncarea vegană.
Vineri se va organiza un forum pentru vegani la hotelul lor.
Să vii cu fiica ta!
- Încerc să-i cuplez. - Da?
Acum poți să pleci.
Am ceva de făcut.
Eram sigură.
Am încredere în tine, Grace.
Vedeți dv.,
lucrez în industria de înfrumusețare
și facilitez căsătoria moștenitorilor familiilor bogate
de când mă știu,
așa că nu mă pricep la chestiunile legale.
Care e ideea?
Sigur ați auzit
că mezinul lui Daegyeong a decedat în urma unui accident.
Da.
Se pare
că soția lui nu va moșteni nimic din averea lui.
Se pare că soțul ei și-a făcut testamentul
înainte să se căsătorească.
A spus că, dacă moare, copiii, nepoatele și nepoții
îi vor moșteni toată averea.
Dar ei n-au făcut copii.
Am înțeles.
Atunci, soția poate să solicite
o rezervă succesorală și să intenteze proces.
Dacă vreți, vă recomand un avocat.
De ce? Vă am pe dv.
Sunteți în aceeași situație.
Poftim?
Și dna Hong și-a făcut testament înainte să vă căsătoriți.
Nu știați?
Credeați c-a fost de ajuns
contractul prenupțial.
Nu pot să cred că nu v-a spus!
N-are niciun pic de milă.
În testament scrie
că, dacă pățește ceva, Queens îi va moșteni toți banii,
acțiunile și proprietățile.
A zis că nu primiți nimic.
L-a scris atât de detaliat,
încât îl folosim ca model
pentru toate testamentele.
Ce-i cu fața asta?
Chiar credeați că asta e căsnicia secolului
care nu a ținut cont de situația socială,
așa cum a afirmat presa?
Nu fiți naiv!
Dna Hong nu și-a dorit un soț.
A vrut un sclav adăugat la registrul familiei.
Și atunci ați apărut dv.
Sunteți chipeș și inteligent. A fost cea mai bună publicitate posibilă.
Sunteți ascultător, cum îi place.
Singura problemă era împărțirea averii,
dar s-a rezolvat datorită testamentului.
Ajunge!
Bine.
Bună ziua, profesore!
Îmi puteți trimite un e-mail? Nu am timp să mă duc acolo.
De ce n-ai răspuns?
Trebuie să mergem undeva.
Știu că azi ești liber. Am verificat.
Ne așteaptă mașina.
Nu vin.
Nici nu ți-am zis unde mergem.
Nu contează.
Refuz să merg oriunde cu tine.
„Geniul”? A trecut o veșnicie de atunci.
Deci…
cei din Yongdu-ri sunt de acord
să aveți mandate consecutive.
Asta e opinia generală.
Hai la magazinul meu să guști ceva!
Vinul nou e foarte bun.
Iar?
- Sunteți generos. - Doamne!
Aș vrea să pot să-ți ofer ceva mai bun, însă există
politica antifraudă și anticorupție.
Sunt funcționar public,
deci nu pot să fiu prea generos.
Sunt recunoscător.
Ați făcut destule.
- Deci înțelegi. - Clar.
Doamnă Jeon!
Bună ziua!
- Vai de mine! - Bună!
Iar v-ați împotmolit?
Idioților! Și spuneți că sunteți fermieri?
Cum de vă împotmoliți mereu
cu cultivatorul?
De ce a durat atât?
Am…
N-am girofar. Nu pot să vin imediat.
Înainte de căsătorie, soția mea
conducea un cultivator și prindea caracatițe
în Beolgyo, Provincia Jeolla.
E dată naibii.
Merge!
Ce vreme frumoasă!
Ce? Hei!
Yeong-cheol! Cum mai sunt genunchii mamei tale?
Sunt la fel!
De aia trebuie să ia glucozamină!
- Stai jos! - Bine.
Urmează examenele fiului tău?
Ce-mi pasă mie? E treaba lui.
Ce spui?
Totuși, ar trebui
să-l ajuți să recapituleze.
Când Hyun-woo era la facultate, îl ajutam zi și noapte…
De ce ai accelerat?
Ți-am zis să stai jos, nu?
Poate că par niște simpli fermieri,
dar nu-s doar atât.
Sunt votanți.
Urmează alegerile. Nu știi nimic.
Alegeri, pe naiba!
Trebuie să ne ocupăm de livadă și de magazin.
Deja avem prea multe pe cap.
Nu ți-am zis de atâtea ori
să renunți la funcție?
Draga mea,
fac asta pentru echilibru.
- Ce echilibru? - Ascultă-mă!
Familia soției lui Hyun-woo e baza economiei acestei țări,
dar nu are multă putere politică.
Echilibrul dintre familii există
doar pentru că eu îmi păstrez
funcția de primar al comunei.
Acum de ce oprești?
- Hyun-woo! - Ce e?
Nici nu ai sunat.
Am zis să vă vizitez.
Unde e Hae-in?
Iar ai venit singur?
Ai mâncat?
Încă nu.
Bine.
Pare făcut.
Dă-te la o parte!
Să vedem!
Dă-te! A venit fiul meu cel mic.
Cred că îți era foame.
Nu te grăbi!
E bun?
Am treabă. Ce e?
A venit Hyun-woo?
Stai puțin!
COAFORUL QUEEN'S
Nenorocitul!
N-a venit nici la ziua tatei.
Nu-l lăsa să plece!
Voiam să te întreb ceva.
Sunt dezamăgită de tine și de Hae-in.
Știu că nu puteți veni des și nici de sărbători.
Dar nu trebuia să veniți la ziua tatei?
- E foarte egoist. - Ai dreptate.
Am fost egoist.
Măcar știe că a greșit.
De asta divorțez.
- Poftim? - Mamă, tată,
o să divorțez de Hae-in.
- Îmi pare rău. - Stai!
Hei, nu-mi spune
că divorțezi din cauza a ce am spus!
Ce ai? Aniversările n-au nicio valoare.
Sunt în fiecare an.
Cine mai sărbătorește împlinirea a 60 de ani acum?
Nici măcar a 70 de ani! Acum trăim mult.
Nu e din cauza asta.
Atunci?
Ce e? Sunt sigură că ai un motiv.
Nu-mi spune că ai pe altcineva…
Fii serios!
Nu.
Atunci, are Hae-in…
Poți să încetezi?
Nici din cauza asta.
E prea mult pentru mine.
Nu sunt fericit.
Ăsta e un motiv absurd.
Crezi că eu sunt mereu fericit?
Are dreptate.
Nici tatăl tău nu e mereu fericit cu mine.
Ba mă simt groaznic.
Dar pot să îndur
datorită dramului de fericire
pe care îl simt din an în Paște.
Așa-s căsniciile. Așa e viața.
Tu știi cel mai bine.
O să fiu sincer.
Crezi că eu o iubesc pe mama ta?
Ce ai spus?
N-am terminat.
Normal că te iubesc.
Dar, dacă simți doar iubire,
te bagă în pământ.
Sigur. Sper să trăiești mult și bine.
Uită-te și tu!
Nu ne înțelegem nici după 40 de ani de căsnicie.
Deloc!
Incredibil!
Înțeleg,
dar…
m-am gândit foarte bine înainte să iau această decizie.
Asta o să fac.
Îmi pare rău.
Stai!
Stai! Coboară, nenorocitule!
Ești foarte egoist.
Nu știi ce sacrificii am făcut pentru tine?
Ce sacrificii?
N-am mers la facultate fiindcă părinții au vândut
vacile ca să te duci la Seul.
Cum ai uitat asta?
Nu ți-e rușine? N-ai mers la facultate
fiindcă ai avut absențe.
Ce credul e!
De ce crezi că Prințul Yang-nyeong s-a comportat așa?
Despre ce vorbești?
S-a sacrificat.
Și-a făcut probleme de dragul fratelui său, Se-jong.
Crezi că mie mi-a plăcut?
Am renunțat la speranțele și vacile părinților
pentru tine.
Ai făcut asta?
Da, am făcut asta.
Fiind cea mai mare, m-am sacrificat.
Am înțeles, dnă Baek Mi-seon. Degețica din gașca Caleașca din Yongdu.
Hei!
A trecut o veșnicie de atunci.
Eu plec.
Nu vreau să te presez.
Deja o faci.
- Îmi fac griji pentru tata. - De ce?
Știi cât s-a bucurat
când te-ai însurat?
Zice că nu-i e foame, dar mănâncă un bol de supă
când crește valoarea acțiunilor Queens.
Mereu i-a plăcut supa.
Da, așa e.
Da, dar…
Să divorțeze cineva din acest orășel?
Ar muri de rușine! Revino-ți, idiotule!
Nu suntem la Seul sau la Hollywood.
Suntem în Yongdu-ri.
Chang-sik a divorțat acum doi ani
și tot se vorbește despre asta.
Are dreptate.
Toate femeile de la coafor
încă se întreabă de ce a divorțat.
Exact. Cu toate acestea…
nimeni nu o să-l mai bârfească dacă divorțezi tu.
Are legătură cu chiria sălii tale?
Cu Gyeong-jun, care studiază în străinătate?
Din moment ce-i trimiți bani?
Mă folosiți ca s-o duceți bine,
cum Sim-cheong a fost vândută pe 300 de saci de orez?
Doamne! Nu, eu…
Nu ți-aș cere dacă sumele astea ar însemna ceva pentru tine.
- Dar nu înseamnă. - Drăcia naibii!
Hei, Hyun-woo!
Hyun…
Hyun-woo!
- Baek Hyun-woo! - Hyun-woo!
Rămâi peste noapte!
CERERE DE DIVORȚ
Vreau
să-ți spun ceva.
Eu prima.
Poftim?
Și eu vreau să-ți spun ceva.
Bine. Spune!
Sunt…
pe moarte.
Mai am trei luni de trăit.
Ce ai spus?
Azi trebuia să mergem undeva.
Am fost la spital.
Doctorul mi-a spus că sunt pe moarte.
Mai am trei luni de trăit.
Cum…
adică?
Asta am întrebat și eu.
Doctorul a spus că mai am doar trei luni de trăit.
Atât.
- Ce voiai să spui? - Poftim?
Voiai să-mi spui ceva. Ce era?
Nu cred
că mai contează acum.
Spune odată! Știu că ai ceva de spus.
Ei bine, eu…
- Deci ce… - Da?
Voiam să spun că…
îmi…
Da?
Îmi pare rău.
Pentru azi
și pentru tot ce am făcut până acum.
Nu se va repeta. O să mă port mai frumos cu tine.
Asta voiam
să spun.
Dar cum să mai ai trei luni de trăit? Cum e posibil?
Cum aș putea să trăiesc fără tine?
Cum e posibil?
Sunt atât de șocat,
încât nu știu ce să spun.
Vorbești serios?
Da, fraiero.
Te iubesc, Hong Hae-in.
Te iubesc.
Să-i aplaudăm
pentru această nouă etapă a vieții lor!
Aplaudați-i și aclamați-i
pentru a le ura tot binele din lume!
Toată lumea să se uite la cameră!
Vă rog să râdeți la „trei”.
Unu, doi, trei!
Domnule Baek, casă de piatră!
Spuneți ceva pentru dv. din viitor!
Ce mai faci, Hyun-woo din viitor?
Nu-mi spune c-ai divorțat!
Ai copii?
Unul? Doi?
Nu contează,
pentru că nu am nevoie decât de Hae-in.
Sper că îți amintești
chiar și acum
cât de mult o iubești.
N-o face să plângă!
Fă-o fericită!
De ce să fac asta?
Ar fi frumos să vedeți asta în viitor.
Peste zece ani, voi fi prea ocupată ca să mă uit la asta.
Chiar trebuie?
Dragă Hae-in din viitor,
mă îndoiesc că te vei uita la asta, dar, dacă te uiți, de ce faci asta?
Gata, treci la treabă!
Nu te întreb ce faci, pentru că știu că ești bine.
Ești la fel de frumoasă, sănătoasă
și realizată.
Alături de Hyun-woo, desigur.
REGINA LACRIMILOR
Cum să mai ai trei luni de trăit? Cum e posibil?
Dacă nu poți să trăiești fără mine… Vrei să murim împreună?
Eu mă bucur
că o să scap de ei teafăr și nevătămat.
Dă-ți toată silința să o iubești!
Mă crezi atât de materialist?
O să stau aici.
- Ești bine? - Mai bine s-ar certa.
Cum să ne schimbăm după ce ne-am purtat ca niște străini?
Ai grijă!
M-am mai gândit la Hae-in.
Mi se pare ciudat să-i cunosc soțul.
Nici măcar nu-mi place Hong Hae-in. De ce-aș fi gelos?
Subtitrarea: Valeriu Cosa